ddrg/super_eurlex huggingface dataset:
Uredba Sveta (ES) št. 1043/94

z dne 12. aprila 1994

o spremembi Uredbe (ES) št. 3680/93 o nekaterih ohranitvenih ukrepih in upravljanju z ribolovnimi viri v območju urejanja, kakor je določeno v Konvenciji o bodočem večstranskem sodelovanju v severozahodnem atlantskem ribolovnem območju

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3760/92 z dne 20. decembra 1992 o vzpostavitvi sistema Skupnosti za ribištvo in akvakulturo [1] in zlasti člena 8(4) Uredbe,

ob upoštevanju predloga Komisije,

ker Uredba (ES) št. 3680/93 [2] določa kvote za države članice v območju urejanja NAFO za leto 1994;

ker so te kvote ustrezale predlogom, ki jih je sprejel NAFO na svojem letnem srečanju leta 1993;

ker je Komisija za ribištvo NAFO zaradi znanstvenih dokazov, ki so pokazali, da zelo velik del biomase tega staleža sestoji iz nedoraslih rib, na posebnem srečanju februarja 1994 sprejel predlog za ribištvo polenovk na območju NAFO 3NO za leto 1994;

ker je Komisija za ribištvo NAFO predlagala odstopanje od splošnega pravila, ki je velikost očesa 130 mm za mreže, narejene iz poliamida;

ker naj bi se zato Uredbo (ES) št. 3680/93 spremenilo,

SPREJEL NASLEDNJO UREDBO:

Člen 1

Uredbo (ES) št. 3680/93 se spremeni, kot sledi:

1. V členu 4(1) se po drugem odstavku doda naslednje:

"Za mreže iz poliamidnih vlaken je ustrezna najmanjša velikost očesa 120 mm. Ladje, ki uporabljajo te materiale, imajo na krovu potrdilo, ki so ga izdale pristojne oblasti države članice, pod katere zastavo plujejo ribiška plovila, ki potrjuje, da so vlakna v mreži, ki jih uporabljajo, iz poliamida."

2. Prvo stran Priloge I se nadomesti s Prilogo k tej uredbi.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 12. aprila 1994

Za Svet

Predsednik

F. Constantinou

PRILOGA

"PRILOGA I

Stalež Država članica Kvota 1994 (v tonah)

Vrsta Geografsko področje Cona

Polenovka Severozahodni Atlantik NAFO 2 J + 3 KL Belgija Danska Nemčija Grčija Španija Francija Irska Italija Luksemburg Nizozemska Portugalska Združeno kraljestvo Razpoložljivo za države članice [INSERT NUMBERS]

ES skupno

Polenovka Severozahodni Atlantik NAFO 3 NO 1 Belgija Danska Nemčija Grčija Španija Francija Irska Italija Luksemburg Nizozemska Portugalska Združeno kraljestvo Razpoložljivo za države članice

ES skupno

Polenovka Severozahodni Atlantik NAFO 3 M Belgija Danska Nemčija Grčija Španija Francija Irska Italija Luksemburg Nizozemska Portugalska Združeno kraljestvo Razpoložljivo za države članice

ES skupno

1 Ne sme priti do neposrednega ribolova te vrste, ki se jo ujame le kot dodatni ulov, brez poseganja v pravila iz člena 4(3)."

[1] UL L 389,

31.12.1992, str. 1.

[2] UL L 341, 31.12.1993, str. 42.
Uredba Komisije (ES) št. 1267/94

z dne 1. junija 1994

o uporabi sporazumov med Evropsko unijo in tretjimi državami o vzajemnem priznavanju posameznih žganih pijač

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1576/89 z dne 29. maja 1989 o določitvi splošnih pravil o opredelitvi, opisu in predstavitvi žganih pijač [1], kakor je bila spremenjena z Uredbo (EGS) št. 3280/92 [2], in zlasti člena 11(1) Uredbe,

ker je Evropska unija z Združenimi državami Amerike sklenila sporazum v obliki izmenjave pisem o vzajemnem priznavanju in zaščiti posameznih žganih pijač; ker navedeni sporazum predvideva uporabo zakonov in drugih predpisov, potrebnih za izpolnitev obveznosti, določenih v navedenem sporazumu, v določenem času; ker je treba za zagotovitev jamstev glede nadzora in zaščite za zadevne proizvode, pripraviti seznam proizvodov, urejenih v sporazumih, ki jih je sklenila Evropska unija;

ker so ukrepi, predvideni v tej uredbi, v skladu z mnenjem Odbora za izvajanje določb o žganih pijačah,

SPREJELA NASLEDNJO UREDBO:

Člen 1

1. Poimenovanja proizvodov iz seznama v Prilogi k tej uredbi s poreklom iz tretjih držav iz te priloge se lahko uporabljajo le za proizvode, proizvedene v skladu z zakoni in drugimi predpisi zadevnih tretjih držav.

2. Za proizvode iz odstavka 1 veljajo zaščitni in nadzorni ukrepi iz člena 10 Uredbe (EGS) št. 1576/89 pod pogoji, določenimi v sporazumu z zadevnimi tretjimi državami.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. junija 1994

Za Komisijo

René Steichen

Član Komisije

[1] UL L 160, 12.6.1989, str. 1.

[2] UL L 327, 13.11.1992, str. 3.

--------------------------------------------------

PRILOGA

Poimenovanje proizvoda | Država porekla |

Tennessee Whisky/Tennessee Whiskey | Združene države |

Bourbon Whisky/Bourbon Whiskey/Bourbon kot opis za Bourbon Whiskey | Združene države |

--------------------------------------------------
Uredba Komisije (ES) št. 1470/94

z dne 27. junija 1994

o uvedbi uvoznih kvot za tekstilne izdelke kategorije 160 iz Ljudske republike Kitajske in o spremembah Prilog IV in V, ki sta sestavni del Uredbe Sveta (ES) št. 517/94 o skupnem uvoznem režimu za tekstilne izdelke iz nekaterih tretjih držav

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 517/94 z dne 7. marca 1994 o skupnem uvoznem režimu za tekstilne izdelke po poreklu iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti [1], in zlasti člena 3(3) ter člena 5 v zvezi s členom 25(4),

ker Uredba (ES) št. 517/94 v členu 3(3) določa, da se lahko tekstilni izdelki, našteti v Prilogi V in po poreklu iz držav, naštetih v tej prilogi, v Skupnost uvozijo le, če je bila uvedena letna količinska omejitev v skladu z ustreznim postopkom, določenim v členu 25;

ker je država članica zaradi zadovoljitve nekaterih potreb trga predložila Komisiji zahtevek za uvedbo uvozne kvote za izdelke iz kategorije 160 po poreklu iz Ljudske republike Kitajske; ker je odbor, določen v 25. členu, po razpravi sklenil, da je primerno, da se zaradi položaja industrije v Skupnosti letna količinska omejitev, ki bo na dan začetka veljavnosti te uredbe veljala za uvoz izdelkov kategorije 160 po poreklu iz Ljudske republike Kitajske v Skupnost, določi na 30 ton; ker je treba prilagoditi Prilogi IV in V Uredbe (ES) št. 517/94 in zaradi pravne varnosti opozoriti, da bo upravljanje te kvote potekalo v skladu s postopkom, določenim v členu 17 te uredbe;

ker ti ukrepi ustrezajo mnenju odbora, ustanovljenega v skladu z Uredbo (ES) št. 517/94,

SPREJELA NASLEDNJO UREDBO:

Člen 1

Za uvoz tekstilnih izdelkov iz kategorije 160 in po poreklu iz Ljudske republike Kitajske velja letna količinska omejitev 30 ton. Upravljanje kvote poteka v skladu s postopkom, določenim v členu 17 Uredbe Sveta (ES) št. 517/94.

Člen 2

Prilogi IV in V Uredbe Sveta (ES) št. 517/94 se spremenita v skladu s prilogo, ki je sestavni del te uredbe.

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. junija 1994

Za Komisijo

Leon Brittan

Član Komisije

[1] UL L 67, 10.3.1994, str. 1.

--------------------------------------------------

PRILOGA

"

PRILOGA IV

Letne količinske omejitve Skupnosti v skladu s členom 3(1).

(Poimenovanja izdelkov iz kategorij, naštetih v tej prilogi, se nahajajo v Prilogi I A te uredbe)

KITAJSKA

Kategorija | Enote | Količina |

ex 13 | 1000 kosov | 150 |

ex 18 | ton | 98 |

ex 20 | ton | 10 |

ex 24 | 1000 kosov | 120 |

ex 39 | ton | 10 |

ex 78 | ton | 3 |

115 | ton | 450 |

117 | ton | 450 |

118 | ton | 950 |

120 | ton | 63 |

ex 136 | ton | 285 |

156 | ton | 760 |

157 | ton | 5400 |

159 | ton | 3020 |

160 | ton | 30 |

161 | ton | 10777 |

--------------------------------------------------
Uredba Komisije (ES) št. 1833/94

z dne 26. julija 1994

o spremembi Uredbe (EGS) št. 3130/78 o določitvi intervencijskih centrov za oljčno olje

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in maščobe [1], kakor je bila nazadnje spremenjena z Uredbo (ES) št. 3179/93 [2], in zlasti člena 12(4) Uredbe,

ob upoštevanju Uredbe Sveta (EGS) št. 2754/78 z dne 23. novembra 1978 o intervencijah v sektorju za oljčno olje [3], kakor je bila spremenjena z Uredbo (EGS) št. 2203/90 [4],

ker Uredba (EGS) št. 2754/78 določa merila, ki se uporabljajo za določanje intervencijskih centrov za oljčno olje; ker se v skladu s temi merili in zaradi izboljšanja delovanja intervencij v Grčiji porazdelitev intervencijskih centrov v tej državi spremeni;

ker so ukrepi, predvideni s to uredbo, v skladu z mnenjem Upravljalnega odbora za olja in maščobe,

SPREJELA NASLEDNJO UREDBO:

Člen 1

Intervencijski centri za oljčno olje pod naslovom Grčija v Prilogi k Uredbi Komisije (EGS) št. 3130/78 [5] se nadomestijo z intervencijskimi centri v Prilogi k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. julija 1994.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. julija 1994

Za Komisijo

René Steichen

Član Komisije

PRILOGA

"GRČIJA

[INSERT GREEK TEXT]

[1] UL 172, 30.9.1966, str. 3025/66.

[2] UL L 285, 20.11.1993, str. 9.

[3] UL L 331, 28.11.1978, str. 13.

[4] UL L 201, 31.7.1990, str. 5.

[5] UL L 370, 30.12.1978, str. 58.
Uredba Komisije (ES) št. 3057/94

z dne 14. decembra 1994

o uvrstitvi določenega blaga v TARIC

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo Komisije (ES) št. 1737/94 [2] in zlasti prve alinee člena 9(1)(a) Uredbe,

ker je zaradi zagotavljanja enotne uporabe TARIC treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke in je določena s posebnimi predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice v prilogi k tej uredbi, uvrstiti v ustrezne oznake TARIC iz stolpca 2, in sicer iz utemeljitev, navedenih v stolpcu 3;

ker je primerno, da se po določbah člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], imetnik za obdobje treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrščanjem blaga v TARIC in ki niso v skladu z določbami te uredbe;

ker Odbor za carinski zakonik — oddelek za tarifno in statistično nomenklaturo ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v ustrezno oznako TARIC iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladne s pravili, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. decembra 1994

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 182, 16.7.1994, str. 9.

[3] UL L 302, 19.10.1992, str. 1.

--------------------------------------------------

PRILOGA

Opis | Uvrstitev (oznaka TARIC) | Utemeljitev |

1 | 2 | 3 |

Zamrznjen črni ribez, brez dodanega sladkorja ali drugih sladil, z obranimi peclji, na katerih je še približno 20 % jagod. | 08112039*90 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo iz oznake TARIC 08112039*90. |

--------------------------------------------------
Uredba Sveta (ESPJ, ES, Euratom) št. 3162/94

z dne 19. decembra 1994

o spremembi Uredbe (EGS, Euratom, ESPJ) št. 260/68 o pogojih in postopku obdavčevanja v korist Evropskih skupnosti

SVET EVROPSKE UNIJE JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti in zlasti prvega odstavka člena 28 Pogodbe;

ob upoštevanju Protokola o privilegijih in imunitetah Evropskih skupnosti in zlasti člena 13 Protokola,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je primerno, da se pod pogoji in v skladu s postopkom iz Uredbe (EGS, Euratom, ESPJ) št. 260/68 [3] o pogojih in postopku obdavčevanja v korist Evropskih skupnosti razširi na plače in prejemke za opravljanje funkcije članov organov Evropskega investicijskega sklada in zaposlenih v tem skladu,

SPREJEL NASLEDNJO UREDBO:

Člen 1

"Člen 12b

Ta uredba se uporablja za člane organov Evropskega investicijskega sklada pri opravljanju funkcije člana organa, za zaposlene in za prejemnike pokojnin, ki jih plačuje sklad, vključene v kategorije, ki jih določi Svet na podlagi prvega odstavka člena 16 Protokola o privilegijih in imunitetah glede plač in prejemkov ter invalidskih, starostnih in družinskih pokojnin, ki jih plačuje sklad."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 1994

Za Svet

Predsednik

K. Kinkel

[1] UL C 162, 14.6.1994, str. 8.

[2] UL C 323, 21.11.1994.

[3] UL L 56, 4.3.1968, str. 8. Uredba, kakor je bila nazadnje spremenjena z Uredbo (Euratom, ESPJ, ES) št. 3606/93 (UL L 332, 31.12.1993, str. 10).

--------------------------------------------------
Uredba Komisije (ES) št. 180/94

z dne 28. januarja 1994

o spremembi Uredbe (EGS) št. 1756/93 o določitvi operativnih dogodkov za kmetijski menjalni tečaj, ki se uporablja za mleko in mlečne proizvode

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3813/92 z dne 28. decembra 1992 o obračunski enoti in menjalnih tečajih, ki se uporabljajo za namene skupne kmetijske politike [1] in zlasti člena 6(2) Uredbe,

ker Uredba Komisije (EGS) št. 1756/93 [2], kot je bila nazadnje spremenjena z Uredbo (ES) št. 114/94 [3], poskuša natančno določiti kmetijski menjalni tečaj, ki se uporablja za vse zneske določene v ekujih za sektor mleka in mlečnih proizvodov; ker je zatorej treba dopolniti navedeno uredbo, ki natančno opredeljuje operativni dogodek za zneske iz člena 1(3) Uredbe Komisije (ES) št. 3582/93 z dne 21. decembra 1993 o podrobnih pravilih za uporabo Uredbe Sveta (EGS) št. 2073/92 o pospeševanju porabe v Skupnosti in širjenju trgov za mleko in mlečne proizvode [4];

ker so ukrepi te uredbe v skladu z mnenjem Upravljalnega odbora za mleko in mlečne izdelke,

SPREJELA TO UREDBO:

Člen 1

Sledeča točka se doda k Prilogi Uredbe (EGS) št. 1756/93:

"Uredba | Zadevni zneski | Kmetijski menjalni tečaj, ki se uporabi |

14.(ES) št. 3582/93 | Najvišji znesek in skupni znesek režijskih stroškov iz člena 1(3); cena na katero se nanaša člen 4(3)(d) | Kmetijski menjalni tečaj veljaven na zadnji dan predložitve predlogov iz člena 3" |

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. januarja 1994

Za Komisijo

René Steichen

Član Komisije

[1] UL L 387, 31.12.1992, str. 1.

[2] UL L 161, 2.7.1993, str. 48.

[3] UL L 20, 25.1.1994, str. 2.

[4] UL L 326, 28.12.1993, str. 23.

--------------------------------------------------
Uredba Komisije (ES) št. 177/94

z dne 28. januarja 1994

o spremembi Uredbe (EGS) št. 2568/91 o značilnostih oljčnega olja in olja iz oljčnih tropin ter ustreznih analiznih metodah

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta 136/66/EGS z dne 22. septembra 1966 o skupni ureditvi trga za olja in masti [1], kakor je bila nazadnje spremenjena z Uredbo (ES) št. 3179/93 [2], in zlasti člena 35a Uredbe,

ker Uredba Komisije (EGS) št. 2568/91 [3], kakor je bila nazadnje spremenjena z Uredbo (EGS) št. 620/93 [4], določa značilnosti različnih vrst oljčnega olja in olja iz oljčnih tropin ter ustrezne analizne metode;

ker Priloga XII Uredbe (EGS) št. 2568/91 predvideva uporabo tolerance za razvrščanje določenih vrst deviškega olja v omejenem obdobju; ker je treba glede na izkušnje pri uporabi tolerance 0,5 v zvezi s postopki, ki se nanašajo na intervencijo, in v interesu dobrega upravljanja intervencijske sheme, navedeno toleranco odpraviti;

ker je treba Prilogo XIV spremeniti zaradi boljšega upoštevanja naravnih značilnosti nekaterih oljčnih olj; ker je treba tudi popraviti nekatere napake v besedilu Uredbe (EGS) št. 2568/91;

ker so ukrepi, predvideni s to uredbo, v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

Uredba (EGS) št. 2568/91 se spremeni:

1. V točki 5.2.5.2 Priloge IV se "100" nadomesti s "1000".

2. V točki 10.2 Priloge XII se drugi pododstavek odstavka

"Podajanje rezultatov"

nadomesti z naslednjim:

"V primeru olj, ki so predmet intervencijskih postopkov, pa se ne uporablja nobene tolerance."

3. V Prilogi XIV se dodatna opomba 2 spremeni na naslednji način:

- v točki B.I.(a) in II.(c) in v točki C.(b) se izraz "alifatski alkoholi" nadomesti z "vosek";

- v točki B.I.(a), se "400" nadomesti s "350";

- v točki B.II.(c), se "300" nadomesti z "250";

- v točki C. se (c) nadomesti z naslednjim:

- "(c) ekstinkcijski koeficient K270 (100) ni višji od 1,20"

:

- v točki C. se (d) nadomesti z naslednjim:

- "(d) razlika ekstinkcijskih koeficientov (ΔK), v območju 270 nm ni večja od 0,16".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Člen 1(3) Uredbe pa se uporablja z veljavnostjo od enaindvajsetega dne po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. januarja 1994

Za Komisijo

René Steichen

Član Komisije

[1] UL 172, 30.9.1966, str. 3025/66.

[2] UL L 285, 20.11.1993, str. 9.

[3] UL L 248, 5.9.1991, str. 1.

[4] UL L 66, 18.3.1993, str. 29.

--------------------------------------------------
Uredba Komisije (ES) št. 2019/94

z dne 2. avgusta 1994

o uvozu ostankov od proizvodnje škroba iz koruze iz Združenih držav Amerike

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1866/94 [2], in zlasti člena 9(2) Uredbe,

ker so se v okviru GATT Evropska skupnost in Združene države Amerike dogovorile, da bodo razjasnile tarifno določitev ostankov, pridobljenih pri proizvodnji škroba iz koruze; ker se pri uvozu teh proizvodov v Skupnost zahteva laboratorijska analiza, s katero se preveri, ali so proizvodi v skladu s tarifno določitvijo; ker bosta Zvezna inšpekcijska služba za žito (FGIS) Ministrstva za kmetijstvo Združenih držav in mlinska industrija za postopke mokrega mletja ZDA — pod rednim nadzorom oblasti ZDA- potrdili, da so uvozi teh proizvodov iz ZDA v Skupnost v skladu z dogovorjeno določitvijo;

ker je na podlagi uvedbe sistema spremnih potrdil za preverjanje skladnosti uvozov iz ZDA v Skupnost primerno, da se še naprej uporabljajo običajni ukrepi za preverjanje uvozov iz ZDA, ki so opremljeni s temi potrdili, ter za vse druge uvoze ostankov od proizvodnje škroba iz koruze;

ker je redno obveščanje Komisije s strani držav članic o količinah in vrednosti proizvodov, uvoženih s temi potrdili, eden od dogovorov z ZDA, da se omogoči učinkovitejše spremljanje izvajanja zgoraj omenjenega sporazuma;

ker Upravljalni odbor za žita ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

1. Ostanke od proizvodnje škroba iz koruze, uvožene v Skupnost iz ZDA pod oznako KN 23031019, je treba glede njihove skladnosti s to oznako preveriti z laboratorijsko analizo vseh pošiljk, ki niso opremljene s potrdilom, ki ga je izdala Zvezna inšpekcijska služba za žita (FGIS), ter potrdilom, ki ga je izdala mlinska industrija za postopke mokrega mletja ZDA, kot je določeno v Prilogi k tej uredbi.

2. Za pošiljke iz ZDA, ki so opremljene s tema dvema potrdiloma, in za pošiljke iz vseh drugih tretjih držav veljajo običajni ukrepi glede kontrole uvoza.

Člen 2

Pred koncem vsakega meseca države članice sporoče Komisiji količino in vrednost proizvodov, ki so bili uvoženi pod oznako KN 23031019 v prejšnjem mesecu in so bili opremljeni s potrdili o skladnosti iz člena 1(1).

Člen 3

Ta uredba začne veljati 8. septembra 1994.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. avgusta 1994

Za Komisijo

Hans Van Den Broek

Član Komisije

[1] UL L 181, 1.7.1992, str. 21.

[2] UL L 197, 30.7.1994, str. 1.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXO

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------
Uredba Komisije (ES) št. 2029/94

z dne 8. avgusta 1994

o spremembi Uredbe (EGS) št. 2191/81 o dodeljevanju pomoči za maslo, ki ga kupijo neprofitne ustanove in organizacije

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (ES) št. 1880/94 [2], in zlasti člena 12(3) Uredbe,

ob upoštevanju Uredbe Sveta (EGS) št. 3813/92 z dne 28. decembra 1992 o obračunski enoti in menjalnih tečajih, ki se uporabljajo v okviru skupne kmetijske politike [3], kakor je bila nazadnje spremenjena z Uredbo (ES) št. 3528/93 [4], in zlasti člena 9(1) Uredbe,

ker Uredba Komisije (EGS) št. 2191/81 [5], kakor je bila nazadnje spremenjena z Uredbo (EGS) št. 1756/93 [6], predvideva dodeljevanje pomoči za nakup masla s strani neprofitnih ustanov in organizacij;

ker Uredba (ES) št. 1881/94 [7], ki je nazadnje spremenila Uredbo Sveta (EGS) št. 2072/92 [8] o določitvi ciljne cene za mleko in intervencijske cene za maslo, posneto mleko v prahu in sire Grana Padano ter Parmigiano Reggiano za dve letni obdobji od 1. julija 1993 do 30. junija 1995, predvideva dodatno znižanje intervencijske cene za maslo od 1. avgusta 1994;

ker je zato treba pomoč za nakup masla, predvideno z Uredbo (EGS) št. 2191/81, ustrezno prilagoditi;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

V členu 2 Uredbe (EGS) št. 2191/81, "se znesek" 138 ECU "nadomesti z zneskom" 130 ECU.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. avgusta 1994

Za Komisijo

Hans Van Den Broek

Član Komisije

[1] UL L 148, 28.6.1968, str. 13.

[2] UL L 197, 30.7.1994, str. 21.

[3] UL L 387, 31.12.1992, str. 1.

[4] UL L 320, 22.12.1993, str. 32.

[5] UL L 213, 1.8.1981, str. 20.

[6] UL L 161, 2.7.1993, str. 48.

[7] UL L 197, 30.7.1994, str. 23.

[8] UL L 215, 30.7.1992, str. 65.

--------------------------------------------------